dra van druk-kouse | Health24
Posted by: dvt | 2010/11/17
dra van druk-kouse
Ek is drie maande gelede opgeneem met dvt, is op die oomblik op warfarin-terapie. Sal vroeg in die nuwe jaar weer my sjirurg besoek vir opvolg ondersoek. Ek wonder net hoe lank die druk-kouse gedra moet word. Ek het die nou pal gedra vir 3 maande, dag en nag. Nou is ek darem vrekmoeg daarvoor, en my voet bo-op kry n uitslag agv die irritasie van die kous. Dink dok dit sal probleme veroorsaak? My bloed se PI (RN???) is mooi in bedwang met gereelde toetsing en die warfarin terapie.
My innige simpatie, dit is goeie goed om te gebruik maar darem so warm in die somer!
As jy redelik aktief is, en jou been glad nie swel as jy die kous nie dra nie, kan jy begin om dit te dra as jy weet jy gaan baie loop, lank staan, of ver ry of vlieg.
As jou bene egter nog steeds swel sonder die kouse moet jy maar vasbyt (ongelukkig kan dit tot 2 jaar neem). Jy kan al sonder dit slaap en dan eers aantrek as jy opstaan soggens. Die ding is, dit voorkom post DVT sindroom (swaar, seer en geswelde bene as gevolg van skade aan die limf) en post DVT ulcusse - wat baie moeilik is om gesond te kry.